Hy vier vanjaar reeds sy sestiende jaar in die bedryf. Sy veelsydige stem en die passie waarmee hy elke aspek van sy loopbaan benader, het vir hom ’n stewige plek in die Suid-Afrikaanse mark gevestig en hom ’n gunsteling gemaak onder jonk en oud.
Hy en Nadia Beukes het kragte saamgespan vir ’n produksie getiteld Paaie Van Hoop waar hulle by damesoggende regoor die land opgetree het. Willem Botha en Franja du Plessis het ook begin 2019 die land platgetoer met die eerste Top 20-toer. Hy is ook in 2019 vir die tweede agtereenvolgende jaar die aanbieder van die kykNET Ghoema Musiektoekenning gewees wat regstreeks uitgesaai is.
Willem is ’n gebore musikant en is al vandat hy kan onthou versot op sing. “Ek het van kleins af ’n groot liefde gehad vir musiek. Albei my oupa’s en ouma’s was vreeslik musikaal en baie lief vir kuns. Omdat dit vir my iets was om as ’n stokperdjie te doen op die familieplaas, in Riversdal waar ek groot geword het, het ek dit altyd baie geniet,” vertel hy.
Buiten vir sy oorsese bedrywighede, beskou Willem verskeie plaaslike suksesse as van die hoogtepunte in sy loopbaan. “Daar is so baie dinge wat vir my uitstaan. Al die albums wat ek al vrygestel het, films soos Liefling – Die Movie en Pretville, televisiereekse soos Donkerland en Sterlopers, asook teaterproduksies soos TREE AAN, Reik Na Die Sterre en Altyd In My Drome. Ek spot altyd en sê ek geniet deesdae teaterproduksies die meeste. Daar kan ek albei my liefdes gelyktydig uitleef – sing en toneelspeel,” deel die blondekop. Breek Op In Stereo, Soen & Vergeet, Swartskaap en Vat Oor By My Jesus kan beskou word as van sy suksesvolste enkelsnitte en eersgenoemde het reeds die nommer een posisie op al wat ’n radiostasie is beklee.
is.” Hy sal ook nog graag saam met kunstenaars soos Early B, Die Heuwels Fantasties en Joshua na die Reën wil werk in die toekoms. “Elke liewe persoon in die bedryf, wat ’n sukses maak van sy lewe en loopbaan, inspireer my. Ek weet watse harde werk dit vat om tot daar te kom. Die dryfkrag van die kunstenaars in ons land inspireer my elke dag om beter en harder te werk.”
As jy uitvis oor die man agter die mooi stem, verklap hy dat hy ’n perfeksionis is wat 200% tevrede wil wees met alles wat hy doen. “Ek het ’n groot avontuurlus en kan nie regtig stilsit nie. My musiek gee my die kans om die hele wêreld te sien en elke hoekie en draai van ons land te kan beleef. Wat ’n voorreg,” deel hy. Omdat diere een van sy groot passies is, sou hy heel moontlik ’n veearts wou word as hy nie mense vermaak het vir ’n lewe nie. Wanneer hy kans
Maar vir nou verower hierdie, nederige, talentvolle kunstenaar eers die harte van die publiek, media en sy mede-kunstenaars met sy unieke talent, en ons kan nie wag om te sien watter drome hy nog met ons gaan deel in die toekoms nie.
Willem is terug met die partytjieliedjie van die jaar. Een Shot is die antwoord vir enige kuier, braai of dans so maak seker jy skoffel saam. Geskryf deur Willem Botha en Michael Lindt. Uitgereik in 2019.